Nestori Lähde

Nestori Lähde (s. 12. elokuuta 1989 Nokia) on suomalainen jääkiekkoilija, joka pelaa Puolan Polska Hokej Ligan GKS Katowicessa. Hän on pelipaikaltaan vasen laitahyökkääjä. Lähde on tunnettu pelityyliltään voimahyökkääjänä.

 Ura 
 Seuraura 
Lähde aloitti jääkiekon 10-vuotiaana Ylöjärven Ilveksessä. Parin siellä vietetyn kauden jälkeen hän siirtyi Tampereen Ilvekseen. Kaudella 2004–2005 Lähde oli 17 osumallaan seuran C-nuorten paras maalintekijä Markus Kurosen ja Antti Ropon kanssa. Seuraavan kauden 2005–2006 päätteeksi hän voitti B-nuorten Suomenmestaruuden.

Kaudeksi 2006–2007 Lähde siirtyi Tapparaan. Kaudella 2007–2008 hän debytoi myös miesten peleissä pelattuaan kymmenen Mestis-ottelua alle 20-vuotiaiden maajoukkueessa tehopistein 2+2=4. Huhtikuussa 2008 Lähde teki kolmivuotisen SM-liigasopimuksen Tapparan kanssa. Hän teki liigadebyyttinsä 10. lokakuuta 2008 vieraissa Helsingin IFK:ta vastaan. Lähteen liigauran avausmaali syntyi runkosarjan päätöskierroksella 5. maaliskuuta 2009 Kalevan Palloa vastaan. Hänen osumansa jäi Tapparan 3–1-voittoon päättyneen ottelun ratkaisumaaliksi. Lähde palkittiin ottelun Ilta-Sanomien kolmen tähden tähtipelaajana. Yhteensä hän pelasi kauden 2008–2009 aikana SM-liigassa 11 runkosarja- ja kolme playout-ottelua tehden molemmissa yhden maalin. Lähteen liigauran toinen maali ratkaisi Tapparalle 10. maaliskuuta 2009 pelatun kolmannen playout-ottelun voiton Porin Ässistä. Tappara vei näin ollen ottelusarjan voitoin 3–0. Lähde sai joukkueessa peliaikaa lähinnä runkopelaajien ollessa loukkaantuneina. Hän pelasi kauden aikana miesten pelejä myös yhteensä 14 runkosarjaottelun verran Kajaanin Hokissa ja alle 20-vuotiaiden maajoukkueessa tehden niissä tehot 4+3=7. Suurimmaksi osaksi Lähde pelasi kautensa Tapparan A-nuorissa, joiden paras maalintekijä hän oli 11 osumallaan Jussi Taipaleen kanssa.

Kausi 2009–2010 oli Lähteelle varsinainen tulokaskausi SM-liigassa. Hän teki 33 runkosarjaottelussa tehot 6+2=8 ja yhdeksässä playoff-ottelussa yhden syöttöpisteen. Lähde pelasi kauden aikana miesten pelejä myös kahdeksan ottelun verran lainalla Lempäälän Kisassa. Kaudella 2010–2011 hän pelasi Tapparassa 36 runkosarjaottelua tehden kolme maalia sekä yhdeksän ottelua lainalla LeKissä. Kaudella 2011–2012 Lähde sai tililleen puolestaan 57 SM-liigaottelua tehden niissä tehot 2+2=4 sekä kaksi ottelua LeKistä. Suurimmaksi osaksi hän pelasi kaikki liigaottelunsa kuitenkin nelosketjussa.

Toukokuussa 2012 Lähde jatkoi Tapparassa vielä try-out -sopimuksella, mutta hän jäi lopulta ilman jatkosopimusta ja poistui elokuussa Tapparan vahvuudesta. Lähde siirtyi kauden 2012–2013 kynnyksellä ottelukohtaisella sopimuksella LeKiin, jonka kanssa hän teki loppukauden kattavan jatkosopimuksen lokakuussa. Joulukuussa Lähde siirtyi aluksi kolmen ottelun mittaisella lainasopimuksella Turun Palloseuraan paikkaamaan loukkaantumisia. Hän kärsi tammikuussa alaraajavammasta, mutta Lähde teki siirtotakarajalla loppukauden kattavan sopimuksen joukkueen kanssa.

Elokuussa 2013 Lähde siirtyi LeKin harjoitusvahvuuteen ja aloitti joukkueessa toistaiseksi voimassa olleella sopimuksella kauden 2013–2014. Siirtotakarajalla, helmikuussa 2014 hän siirtyi loppukaudeksi Mikkelin Jukureihin vaihdossa Joonas Koskiseen. Lähde voitti kauden päätteeksi Mestis-hopeaa. Elokuussa 2014 hän teki vuoden mittaisen jatkosopimuksen joukkueen kanssa. Kauden 2014–2015 päätteeksi Lähde voitti Mestiksen mestaruuden. Hän teki viidennessä finaaliottelussa 17. huhtikuuta 2015 Jukurien mestaruuden ratkaisseen voittomaalin jatkoajalla ajassa 70.10.

Kauden 2015–2016 alussa Lähde siirtyi vuoden mittaisella sopimuksella KeuPa HT:n paitaan. Hän pelasi alkukaudella myös SM-liigaa seuran yhteistyöjoukkue Rauman Lukossa, joka kiinnitti Lähteen loppukaudeksi vuoden 2016 vaihteessa.

Lähde palasi kaudeksi 2016–2017 vuoden mittaisella sopimuksella SM-liigaan nostettuihin Mikkelin Jukureihin. Joukkuetta valmentaa hänelle Tapparasta ja Lukosta tuttu Risto Dufva. Joulukuussa 2016 Lähde teki Jukureiden kanssa vuoden mittaisen jatkosopimuksen. Kaudella 2017–2018 hän ehti pelata vain seitsemän ottelua, kunnes Lähteen kausi todettiin loukkaantumisen vuoksi päättyneeksi jo lokakuussa 2017. Helmikuussa 2018 hän teki Jukureiden kanssa vuoden mittaisen jatkosopimuksen.

Kaudeksi 2019–2020 Lähde siirtyi vuoden mittaisella sopimuksella Puolan Polska Hokej Ligan GKS Katowiceen. Joukkuetta valmensi marraskuuhun 2019 asti Lähteelle jälleen tuttu Risto Dufva. Hänen kautensa päättyi kuitenkin runkosarjan päätöskierroksella tulleeseen jalkavammaan. Lähde voitti kauden päätteeksi pronssia.

 Maajoukkueura 
Lähde pelasi alle 20-vuotiaiden MM-kilpailuissa vuosina 2008 ja 2009. Jälkimmäisessä turnauksessa hänet valittiin Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Lähde pelasi myös alle 18-vuotiaiden MM-kilpailuissa vuonna 2007 ja Ivan Hlinkan muistoturnaukessa vuonna 2006. Hän pelasi myös World U-17 Hockey Challengessa vuonna 2006, jolloin Lähde toimi Suomen varakapteenina. Yhteensä hän on pelannut 15 nuorten ja 41 poikien maaottelua.

 Muuta 
Kesällä 2011 Lähde voitti rullakiekon Suomen mestaruuden Koovee Rollersin riveissä. Hänen pikkuveljensä Niilo pelaa hyökkääjänä II-divisioonajoukkue Uplakersissa.

 Tilastot 
 2006–2007  Tappara  A-SM  39  8  8  16  65  10  0  1  1  6  U18  6  0  0  0  2 2007–2008  Suomi U20  Mestis  10  2  2  4  16  –  –  –  –  –  JMM  6  0  0  0  4   Tappara  A-SM  42  13  9  22  77  3  0  0  0  8 2008–2009  Suomi U20  Mestis  11  4  2  6  10  –  –  –  –  –  JMM  6  2  0  2  2   Hokki  Mestis  3  0  1  1  0  –  –  –  –  –   Tappara  A-SM  28  11  9  20  65  –  –  –  –  –   Tappara  SM-liiga  11  1  0  1  6  –  –  –  –  – 2009–2010  LeKi  Mestis  8  2  0  2  6  –  –  –  –  –   Tappara  A-SM  16  7  7  14  51  –  –  –  –  –   Tappara  SM-liiga  33  6  2  8  33  9  0  1  1  2 2010–2011  LeKi  Mestis  9  4  2  6  6  –  –  –  –  –   Tappara  A-SM  2  2  1  3  2  –  –  –  –  –   Tappara  SM-liiga  36  3  0  3  26  –  –  –  –  – 2011–2012  LeKi  Mestis  2  0  1  1  0  –  –  –  –  –   Tappara  SM-liiga  57  2  2  4  26  –  –  –  –  – 2012–2013  LeKi  Mestis  25  2  7  9  12  –  –  –  –  –   TPS  SM-liiga  21  1  2  3  10  –  –  –  –  – 2013–2014  LeKi  Mestis  49  6  11  17  44  –  –  –  –  –   Jukurit  Mestis  6  3  0  3  4  18  3  3  6  29 2014–2015  Jukurit  Mestis  55  9  9  18  54  11  2  0  2  8 2015–2016  KeuPa HT  Mestis  3  0  0  0  0  –  –  –  –  –   Lukko  SM-liiga  55  0  2  2  35  5  0  0  0  0 2016–2017  Jukurit  SM-liiga  60  4  2  6  12  –  –  –  –  – 2017–2018  Jukurit  SM-liiga  7  0  1  1  2  –  –  –  –  – 2018–2019  Jukurit  SM-liiga  55  1  2  3  22  –  –  –  –  – 2019–2020  GKS Katowice  Puola  46  6  16  22  47  –  –  –  –  – 9 kautta  yhteensä  SM-liiga  335  18  13  31  172  14  0  1  1  2 9 kautta  yhteensä  Mestis  181  32  35  67  142  29  5  3  8  37 1 kausi  yhteensä  Puola  46  6  16  22  47  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Vuonna 1989 syntyneet
Luokka:Elävät henkilöt